laion/Wikipedia-Exotic huggingface dataset:
צ'אד הייז

צ'אד הייז (באנגלית: Chad Hayes; נולד ב-21 באפריל 1961) הוא מפיק קולנוע ותסריטאי אמריקאי, אשר יצר ביחד עם אחיו קארי וו. הייז, את היקום הקולנועי של לזמן את הרוע, שהפך לזיכיון סרטי האימה הרווחי ביותר בכל הזמנים. בין היתר, לקח חלק בכתיבת תסריטי הסרטים "בית השעווה", "לזמן את הרוע", ו-"לזמן את הרוע 2". צ'אד הייז נולד ב-21 באפריל 1961, בפורטלנד, אורגון, ביחד עם אחיו התאום, קארי וו. הייז. שניהם גדלו כבפטיסטים. בשנת 1986, שיחק צ'אד האייז את רקס ריינולדס בסרט "רד". בשנת 2005, כתב עם אחיו את תסריט הסרט "בית השעווה", אשר זכה להצלחה רבה. מאוחר יותר, בשנת 2013, כתבו השניים את תסריט סרט האימה שובר הקופות "לזמן את הרוע", עליו התבסס היקום הקולנועי של לזמן את הרוע אשר יצרו לאחר מכן. ב-2014, היה למפיק המשני של הסרט "אנאבל". בשנת 2016, לקח חלק בכתיבת תסריט וסיפור הסרט "לזמן את הרוע 2", שהפך לאחד מסרטי האימה הרווחים ביותר בכל הזמנים, כאשר גרף סכום של כ-320 מיליון דולר בסך הכל. באותה השנה היה לכותב תסריט הסרט "הצליבה". מדיה וקבצים בנושא צ'אד הייז בוויקישיתוף צ'אד הייז, במסד הנתונים הקולנועיים IMDb (באנגלית) צ'אד הייז, באתר AllMovie (באנגלית) צ'אד הייז, במסד הנתונים הקולנועיים KinoPoisk (ברוסית) Conjuring Franchise, www.boxofficemojo.com (באנגלית) House of Wax, נבדק ב-2018-10-10 The Conjuring, נבדק ב-2018-10-10 The Conjuring 2, נבדק ב-2018-10-10 Screenwriters Chad and Carey Hayes on The Conjuring and God, CBN.com - The Christian Broadcasting Network (באנגלית) Rad, נבדק ב-2018-10-10 House of Wax (2005) - Box Office Mojo, www.boxofficemojo.com (באנגלית) The Conjuring (2013) - Box Office Mojo, www.boxofficemojo.com (באנגלית) The Conjuring Universe, IMDb Annabelle (2014), נבדק ב-2018-10-10 The Conjuring 2 (2016) - Box Office Mojo, www.boxofficemojo.com (באנגלית) The Crucifixion, נבדק ב-2018-10-10
סלמון אוסטרלי

סלמון אוסטרלי (שם מדעי: Kuhliidae) הוא סוג דג יחיד במשפחת האריפיים (Arripidae) שבתת-סדרת דמויי-דקר בסדרת הדקראים. בסוג ארבעה מינים החיים במימי אוסטרליה וניו זילנד ובעוד איים ברחבי האוקיינוס השקט. למרות שם הסוג, הקרוי עקב דמיונם השטחי למיני הסלמוניים מחצי הכדור הצפוני למתיישבים האירופאים שהגיעו לאירופה. הדמיון היחיד בינם לסלמונים הוא מנהגם לנדוד למים מליחים ואף למים מתוקים, אך רוב חייהם הם מצויים במי החופים הרדודים. כמו כן הם מהווים דגי מאכל מסחריים חשובים בדרום אוסטרליה וניו זילנד ורשתות רבות עוסקות בדיג שלהם. אורך מינים אלה משתנה מהמין Arripis georgianus שאורכו עד 40 סנטימטר ומשקלו כ-800 גרם למין Arripis truttaceus שאורכו 96 סנטימטר ומשקלו עד 10.5 קילוגרגם. הם בעלי גוף זרים ובעלי זנבות מפוצלים ארוכים. הם בעלי עיניים גדולות, לסתות קצרות בעלות שיניים חדות ומצח גבוה ובעלי סנפיר גבי משולש היוצר מפרש נמוך עד הזנה. צבע הדגים ירקרק-כחול עד אפור והבטן בהירה. תזונתם מורכבת מדגים קטנים יותר ומקריל והם בתורם משמשים למזון למגוון מינים ובעיקר ליונקים ימיים, עופות ים ומיני כרישים. משפחה אריפיים (Arripidae) סוג סלמון אוסטרלי (Kuhlia) מין Arripis georgianus מין Arripis trutta מין Arripis truttaceus מין Arripis xylabion מדיה וקבצים בנושא סלמון אוסטרלי בוויקישיתוף סלמון אוסטרלי, באתר ITIS (באנגלית) סלמון אוסטרלי, באתר NCBI (באנגלית) סלמון אוסטרלי, באתר Animal Diversity Web (באנגלית) סלמון אוסטרלי, באתר האנציקלופדיה של החיים (באנגלית) סלמון אוסטרלי, באתר GBIF (באנגלית)
וילה ג'וסטי

וילה ג'וסטי (באיטלקית: Villa Giusti) או וילה ג'וסטי דל ג'ארדינו (באיטלקית: Villa Giusti del Giardino) היא ארמון הממוקם בסמוך לעיר פדובה באזור ונטו שבצפון איטליה. המבנה המקורי באתר נבנה על ידי משפחת זאמבליני במחצית הראשונה של המאה ה-17. בראשית המאה ה-19 עבר האזור לבעלות ג'ירולמו אסיניו מולין (Girolamo Ascanio Molin). הווילה הייתה במקורה בבית חווה חקלאית השייכת לווילה מולין הסמוכה, שהייתה שייכת למשפחת קאפודיליסטה (Capodilista). המבנה הפך לארמון בשנת 1875 ביוזמת לאורה פיזאני צוסטו (Laura Pisani Zusto) ובעלה הרוזן ג'ירולמו ג'וסטי דל ג'ארדינו. הארמון נבנה בסגנון אקלקטי. למבנה שתי קומות, למעט במרכז המבנה בה יש קומה שלישית קטנה, שלה גג משולש ומשני צידיה קמרונות. בחלקו האחורי של המבנה גן חורף שתוכנן ונשתל בשנת 1880. לארמון מבנה חממה עשוי זכוכית, בסגנון אופייני לווילות באזור ונטו. הווילה ידועה בכך שבה נחתם הסכם שביתת הנשק של וילה ג'וסטי (אנ') שנחתמה ב-3 בנובמבר 1918 - אשר סיימה את מלחמת העולם הראשונה בחזית איטליה, וסיימה את הקרבות בין איטליה והאימפריה האוסטרו הונגרית. בשל כך מכונה הווילה גם "וילת שביתת הנשק" (באיטלקית: Villa Armistizio). הדיונים בין הצדדים החלו ב-1 בנובמבר, שביתת הנשק נכנסה לתוקפה לאחר 24 שעות, ב-4 בנובמבר, בשעה 15:00. לפני החתימה על הסכם שביתת הנשק, בין נובמבר 1917 וינואר 1918, שימשה הווילה למגורי המלך ויטוריו אמנואלה השלישי, אשר גר בווילה בשל ההפצצות האוויריות של העיר פאדובה. הווילה שימשה כמפקדת הצבא האיטלקי בתקופת מגורי המלך בווילה. בחדר שבו נחתם הסכם שביתת הנשק נותרו הרהיטים המקוריים לזכר האירוע. וילה מולין - וילה סמוכה בה נערך המשא ומתן לקראת הסכם שביתת הנשק של וילה ג'וסטי • Antonello Biagini, Giovanna Motta, The First World War: Analysis and Interpretation, Volume 1, Volume 1, P 100 • John Gooch, The Italian Army and the First World War, P 299 • Bullitt Lowry, Armistice 1918, P 112 • Manfried Rauchensteiner, The First World War and the End of the Habsburg Monarchy, 1914-1918, P 1005 אתר האינטרנט הרשמי של וילה ג'וסטי (באיטלקית) ההיסטוריה של הסכם שביתת הנשק (באיטלקית) היסטוריה של המבנה ותיאור המבנה (באיטלקית) מראה הוילה בעת החתימה על הסכם שביתת הנשק
פארקר יאנג

פארקר יאנג (באנגלית: Parker Young; נולד ב-16 באוגוסט 1988) הוא שחקן ודוגמן אמריקאי. הוא גילם את ראיין שיי בסיטקום "פרברי הגיהנום" (2011–2014) ברשת ABC, את טוראי רנדי היל בסיטקום "מגויסים" (2014) ברשת Fox, את ריצ'רד אוונס בקומדיה השחורה "מתחזים" (2017–2018) של ערוץ בראבו ואת ריילי דוגן בסיטקום "United States of Al"‏ (2021–2022) ברשת CBS. פארקר יאנג נולד בטוסון, אריזונה ב-16 באוגוסט 1988, בנם של קארל וזרינה יאנג, והבכור מבין שלושת ילדיהם, נלסון ואלכסיס. הוא למד בבית הספר התיכון קטלינה פוטהילס (אנ') בהרי סנטה קטלינה, שם היה קפטן קבוצת הפוטבול של התיכון, כשהוא תפס את עמדת הרץ האחורי. לאחר שסיים את לימודיו, עבר יאנג ללוס אנג'לס כדי להמשיך בקריירת משחק בזמן שהוא תכנן לראשונה ללמוד באוניברסיטת פפרדין (אנ'). יאנג דגמן בין היתר לחברות אופנה טומי הילפיגר וקלווין קליין. ב-2008 שיחק בקומדיית האימה "Gingerdead Man 2: Passion of the Crust" וגילם גם שליח באופרת הסבון "ימי חיינו", ב-2010 שיחק בפרק בסדרה" ביג טיים ראש" ובפרק בסדרת הנעורים "Make It or Break It". משנת 2011 עד ל-2014 שיחק יאנג את התפקיד החוזר של הכדורגלן האפלולי ריאן שי בסדרת הסיטקום "פרברי הגיהנום" ברשת ABC, ובשנת 2015, גילם תפקיד חוזר בעונה הרביעית של סדרת גיבורי העל "החץ" ברשת The CW בתור אלכס דייוויס. יאנג התארח גם בסדרת הטלוויזיה "CSI: ניו יורק" ב-2011 ובעונה החמישית של הסדרה "מד מן" ב-2012. בשנת 2016 התארח בסיטקום "המדריך לגבר" של רשת FOX. בשנת 2017 החל לשחק בסדרת הטלוויזיה הקומית "מתחזים" ברשת בראבו, בדמותו של ריצ'רד אוונס, אחד הבעלים של מאדי אשר היא גונבת ממנו את כל רכושו. ב-2018 שב עם דמותו לעונה השנייה של הסדרה. ביולי 2018 נולדה לו בת, ג'קסון אוריון יאנג, מארוסתו, סטפני וובר. השניים נישאו ב-2021. פארקר יאנג, ברשת החברתית אקס (טוויטר) פארקר יאנג, ברשת החברתית אינסטגרם פארקר יאנג, במסד הנתונים הקולנועיים IMDb (באנגלית)
מינוניים

מינוניים (שם מדעי: Emmelichthyidae) היא משפחת דגים ימיים מסדרת הדקראים. הם נפוצים באוקיינוסים טרופיים בעיקר סביב האזור האינדו-פסיפי, דרום האוקיינוס השקט ומערב האוקיינוס האטלנטי לרבות הים הקריבי בעומק 100-400 מטרים. דגים אלה קטנים עד בינוניים באורך 8-72 סנטימטרים. הם בעלי מפרש גבי גדול, סנפירי זנב קטנים ולסתות בשרניות וכמעט חסרות שיניים. מרביתם ניזונים מזואופלנקטון. בעבר סוגים רבים שויכו למשפחה אך הם נחשבים לבעלי אבולוציה מתכנסת ואינם קרובים אליהם, לרבות הסוג מינון (Spicara) שמשויך כיום לספרוסיים. Emmelichthys - בו 6 מינים Erythrocles - בו 6 מינים Plagiogeneion - בו 5 מינים מדיה וקבצים בנושא מינוניים בוויקישיתוף מינוניים, באתר ITIS (באנגלית) מינוניים, באתר NCBI (באנגלית) מינוניים, באתר Animal Diversity Web (באנגלית) מינוניים, באתר האנציקלופדיה של החיים (באנגלית) מינוניים, באתר GBIF (באנגלית) ע"פ "לקסיקון החי והצומח של ארץ-ישראל"
ג'ין שיילי

ג'ין מרי שיילי ניוהאוז (באנגלית: Jean Marie Shiley Newhouse;‏ 20 בנובמבר 1911 – 11 במרץ 1998) הייתה אתלטית אמריקאית, אלופה אולימפית (לוס אנג'לס 1932), 4 פעמים ברציפות אלופת ארצות הברית (1929 - 1932) ושיאנית עולם בקפיצה לגובה. שיילי נולדה בהריסבורג, פנסילבניה ואחר כך עברה עם משפחתה להתגורר בהברטאון, פרבר של פילדלפיה. בתחרות שנערכה בפילדלפיה ב-16 במאי 1928 היא קפצה לגובה בשיא אמריקה חדש של 1.536 מטר. במבחנים האמריקאים לאולימפיאדת אמסטרדם (1928) ששימשו גם כאליפות ארצות הברית היא זכתה במדליית כסף בתוצאה של 1.52 מטר, אחרי מילדרד ויילי (1.52 מטר) ובמשחקים עצמם, היא סיימה במקום רביעי בתוצאה של 1.51 מטר. בתחרות שנערכה בבוסטון באולם ב-30 במרץ 1929 קבעה שיילי בקפיצה לגובה שיא עולם חדש של 1.603 מטר, אך שיא זה לא הוכר. באליפות ארצות הברית שנערכה בשיקגו באותה שנה היא זכתה במדליית זהב בקפיצה לגובה בתוצאה של 1.47 מטר. בתחרות שנערכה בבוסטון באולם ב-19 באפריל 1930 קבעה שיילי בקפיצה לגובה שיא עולם חדש של 1.613 מטר, אך גם שיא זה לא הוכר. באליפות ארצות הברית שנערכה בדאלאס באותה שנה היא זכתה פעם שנייה ברציפות במדליית זהב בקפיצה לגובה בתוצאה של 1.55 מטר. בתחרות שנערכה בניוארק, ניו ג'רזי באולם ב-14 במרץ 1931 קבעה שיילי בקפיצה לגובה תוצאה של 1.60 מטר. באליפות ארצות הברית שנערכה בג'רזי סיטי, ניו ג'רזי ב-25 ביולי אותה שנה היא זכתה פעם שלישית ברציפות במדליית זהב בקפיצה לגובה בשיא אמריקה של 1.57 מטר. במבחנים האמריקאים לאולימפיאדת לוס אנג'לס (1932) ששימשו גם כאליפות ארצות הברית היא זכתה במדליית זהב בפעם הרביעית אך הפעם ביחד עם בייב דידריקסון בקפיצה לגובה בשיא אמריקה חדש של 1.60 מטר. גם במשחקים עצמם שנערכו ב-7 באוגוסט שתיהן קבעו שיא עולם חדש של 1.65 מטר בניסיון הראשון שלהן, כשלו בגובה של 1.67 מטר. בתחרות שובר שוויון על המקום הראשון שתיהן קבעו שיא עולם חדש של 1.67 מטר, אך מדליית הזהב הוענקה לשיילי ומדליית הכסף לדידריקסון בטענה שהיא עברה את הרף עם הראש קודם לגוף, באותה העת זו הייתה הפרה של החוק בתחרות קפיצה לגובה ולטענת דידריקסון היא קפצה כך בכל מהלך התחרות ולא נפסלה. מדליית ארד הוענקה לאווה דוז מקנדה (1.60 מטר). שיא העולם שדידריקסון והיא קבעו בשלב שובר השוויון לא הוכר כשיא עולם לפי החוקים באותה העת. קפיצה לגובה: 1.65 מטר (1932) התפתחות שיא העולם בקפיצה לגובה (ויקיפדיה האנגלית) מדיה וקבצים בנושא ג'ין שיילי בוויקישיתוף ג'ין שיילי, באתר olympedia.org ג'ין שיילי, באתר התאחדות האתלטיקה הבין-לאומית ג'ין שיילי, באתר Track and Field (נשים)
אוטו קוהלרמן

אוטו קוהלרמן (בגרמנית: Otto Kohlermann‏; 17 בפברואר 1896 – 27 בפברואר 1984), היה גנרל בוורמאכט במהלך מלחמת העולם השנייה. קוהלרמן נולד ב-17 בפברואר 1896 במגדבורג, ובשנת 1914 הוא התגייס לצבא הקיסרות הגרמנית, ולחם בשורותיו במהלך מלחמת העולם הראשונה. על פעולותיו בקרבות קיבל קוהלרמן את עיטור צלב הברזל דרגה שנייה. לאחר המלחמה הצטרף קוהלרמן לרייכסווהר, ומילא בו תפקידי פיקוד ומטה. ב-1 בפברואר 1928 הוא הועלה לדרגת האופטמן, וב-1 באוקטובר 1934 הוא מונה למפקד הגדוד ה-2 ברגימנט הארטילריה ה-5. ב-1 בינואר 1935 הוא הועלה לדרגת מיור, וב-15 במרץ 1936 הוא מונה למפקד הגדוד ה-2 ברגימנט הארטילריה ה-41. ב-1 באוקטובר 1936 הוא מונה למפקד גדוד התצפית ה-5, וב-1 באוקטובר 1937 הוא הועלה לדרגת אוברסט לוטננט. ב-1 באוקטובר 1939 הוא מונה למפקד גדוד הניסויים של בית הספר לארטילריה, וב-1 בספטמבר 1940 הוא הועלה לדרגת אוברסט. ב-1 בדצמבר אותה שנה הוא מונה למפקד רגימנט הארטילריה ה-4, ולחם עמו במהלך מבצע ברברוסה כחלק מדיוויזיית הפאנצר ה-14. ב-8 בינואר 1942 הוא מונה למפקד אגד הארטילריה ה-10, וב-22 בפברואר אותה שנה הוא קיבל את עיטור צלב האבירים של צלב הברזל. ב-15 במאי 1942 מונה קוהלרמן למפקד הדיוויזיה הממונעת ה-60, וב-1 ביולי אותה שנה הוא הועלה לדרגת גנרל-מיור. קוהלרמן לחם עם הדיוויזיה במהלך מבצע מקרה כחול, ולאחר מכן בקרב סטלינגרד עד לנובמבר 1942. ב-20 ביוני 1943 מונה קוהלרמן להקים את הדיוויזיה מחדש בדרום צרפת כדיוויזיית הפאנצרגרנדיר פלדהרנהאלה, וב-1 ביולי אותה שנה הוא הועלה לדרגת גנרל-לויטננט. בספטמבר 1943 נשלחה הדיוויזיה לאיטליה, וסייעה בפירוק הארמייה האיטלקית השמינית מנשקה. באוקטובר 1943 נשלחה הדיוויזיה לצפון צרפת, ובדצמבר אותה שנה נשלחה לחזית המזרחית, והועמדה תחת פיקוד ארמיית הפאנצר השלישית. בפברואר 1944 הוא הועבר לעתודת המילואים, וב-6 במאי אותה שנה הוא מונה למפקד פיקוד ארטילריית החופים דרום-מערב. קוהלרמן נשאר בתפקידו עד סיום המלחמה, ולאחר מכן נפל בשבי בעלות הברית. ביולי 1947 שוחרר קוהלרמן מהשבי, ולאחר שחרורו מהשבי הוא התגורר בבאד דירהיים, עד למותו ב-27 בפברואר 1984. מדיה וקבצים בנושא אוטו קוהלרמן בוויקישיתוף אוטו קוהלרמן באתר geocities (באנגלית)
ננדיים (דגים)

ננדיים (שם מדעי: Nandidae) היא משפחת דגי גרם מסדרת הדקראים החיים בנהרות וביצות רדודות בדרום-מזרח אסיה ובאפריקה. הם מכונים לעיתים דגי עלה אסייתיים, בהקבלה למשפחה דגי עלה (Polycentridae) החיים באמריקה הדרומית הקרובה אליהם. בסוג שלושה מינים, מתוכם שני סוגים החיים באפריקה וסוג אחד החי בדרום-מזרח אסיה. לעומת משפחת דגי העלה, מינים אלו אינם מוסווים מאוד לצורת עלה אך עדיין מזכירים במראם עלים. הם קטנים מאוד ואורכם עד 8 ס"מ בממוצע. ראשם קטן ופיותיהם מתמשכות כקצוות עלים. סנפיריהם מזכירים עלי חמניות ועוזרים להם להידמות לעלי במים. אלו הם טורפים אורבים יעילים מאוד, הממתינים בשקט מבלי לנוע כמעט, לטרפם שכולל בעיקר דגים אחרים, חרקים מימיים וחסרי חוליות נוספים. אורח חייהם האיטי וצורתם המוזרה מחשיבה אותם לדגי נוי פופולרים. משפחה ננדיים (Nandidae) סוג ומין יחיד Afronandus sheljuzhkoi סוג Nandus מין Nandus andrewi מין Nandus meni מין Nandus mercatus מין Nandus nandus מין Nandus nebulosus מין Nandus oxyrhynchus מין Nandus prolixus סוג ומין יחיד Polycentropsis abbreviata בעבר גם הסוג Badis שויך למשפחה אך עבר למשפחת הבדיים. מדיה וקבצים בנושא ננדיים בוויקישיתוף ננדיים, באתר ITIS (באנגלית) ננדיים, באתר NCBI (באנגלית) ננדיים, באתר Animal Diversity Web (באנגלית) ננדיים, באתר האנציקלופדיה של החיים (באנגלית) ננדיים, באתר GBIF (באנגלית) ננדיים, באתר אנציקלופדיה בריטניקה (באנגלית)
בדיים

בדיים (שם מדעי: Badidae) היא משפחת דגי גרם מסדרת הדקראים החיים בין הודו, בנגלדש, נפאל, סין ומינמאר בנהרות גדולים, בעיקר הגנגס, הבראהמאפוטרה, האיראוואדי (אנ') והמהנהדי (Mahanadi), וכן בשפלות ובכמה אגמים. במשפחה ישנם 2 מינים. דגים אלה קטנים ביותר באורך 2–6 סנטימטרים, והם בעלי רצועת סנפירים גבים וזנב מניפתי. ראשם קטן עם אישונים שחורים ולסתות קטנות הפונות מעט כלפי מעלה. הם בעלי צבעים מפוארים על סנפיריהם, בהם הם משתמשים לראווה. הם שוכני קרקע טריטוריאליים הניזונים בעיקר מחסרי חוליות קרקעיים. הם היו משויכים למשפחת הננדיים, אך הופרדו למשפחה עצמאית הקרובה יותר לאנבסיים, לגוראמיים ולראשנחשיים. Badis - בו 23 מינים Dario - בו 6 מינים מדיה וקבצים בנושא בדיים בוויקישיתוף בדיים, באתר NCBI (באנגלית) בדיים, באתר האנציקלופדיה של החיים (באנגלית) בדיים, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
שנות ה-60 של המאה ה-1

שנות ה-60 של המאה ה-1 היו העשור השביעי של המאה ה-1, החלו ב-1 בינואר 60 והסתיימו ב-31 בדצמבר 69. פרק זה לוקה בחסר. אנא תרמו לוויקיפדיה והשלימו אותו. 60 - בודיקיאה מנהיגה מרד נגד הקיסרות הרומית באנגליה, שורפת את לונדון 66 - החל המרד הגדול (66 - 73 לספירה) של יהודי פרובינקיית "יהודה" כנגד שלטון האימפריה הרומית 67 - נפילת הגליל לידי הרומאים וחורבן הערים יודפת וגמלא. יוסף בן מתתיהו מתחיל לשתף פעולה עם הרומאים ולתעד את המרד הגדול. 60 - ויטליוס ממונה לנציב אפריקה 60 - פסטוס מחליף את אנטוניוס פליקס כנציב יהודה (כיהן עד 62) 60 - הבודהיזם מגיע לסין באמצעות דרך המשי 61 - גלבה מתמנה למושל פרובינציית היספניה טארקוננסיס. 66 - הסיקריים מתבצרים במבצר מצדה 66 - קיים תיעוד אסטרונומי של הופעת שביט היילי 67 - לינוס יורש את פטרוס הקדוש כאפיפיור 9 ביוני 68 - נירון, קיסר האימפריה הרומית, מתאבד לאחר שהודח על ידי הסנאט 69 - שנת 69 ידועה בתולדות הקיסרות הרומית כשנת ארבעת הקיסרים. 1 בינואר 69 - אנשי הלגיון בגרמניה עילית התמרדו וסירבו להשבע אמונים לגלבה ונשבעו תחת זו אמונים לוויטליוס פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 60 - רעידת אדמה מחריבה את הייראפוליס 5 בפברואר 62 - רעידת האדמה בפומפיי, איטליה 18 ביולי 64 - השרפה הגדולה של רומא: שרפה פורצת באזור המסחרי של רומא ויוצאת משליטה פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 60 - "הבשורה על-פי מתי" (בברית החדשה) נכתבה, על פי החוקרים, בין שנה זו לשנת 65 60 - כנראה זמן כתיבת "איגרת פטרוס הראשונה" (בברית החדשה) על ידי פאולוס ("שאול התרסי") 60 - הקיסר נירון מארגן משחקי ספורט ברומא - "נירוניאה" פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-60 של המאה ה-1 בוויקישיתוף Myth and geology By Luigi Piccardi, W. Bruce Masse עמ' 97
פולין באירוויזיון הילדים 2018

פולין באירוויזיון הילדים 2018 השתתפה עם השיר "Anyone I Want To Be" שביצעה רוקסנה ונגיאל. השיר זכה במקום הראשון עם 215 נקודות. ב-21 בספטמבר 2018 בחרה פולין את רוקסנה ונגיאל כנציגת פולין בתחרות. השיר אותו תבצע עדיין לא נחשף. פולין הופיעה בסדר ה-20 (והאחרון) על הבמה אחרי מלטה. השיר סיים במקום ה-1 עם 215 נקודות. פולין קיבלה 136 נקודות מהצבעות אונליין אירוויזיון הילדים 2018
שנות ה-90 של המאה ה-15

שנות ה-90 של המאה ה-15 היו העשור העשירי והאחרון של המאה ה-15, החלו ב־1 בינואר 1490 והסתיימו ב־31 בדצמבר 1499. פרק זה לוקה בחסר. אנא תרמו לוויקיפדיה והשלימו אותו. 28 ביולי 1499 - הקרב הראשון על לפנטו - ניצחון הצי הטורקי על הצי הוונציאני 25 בנובמבר 1491 - תחילת מצור על גרנדה - עיר גדולה אחרונה בשליטת מוסלמים בספרד 6 בדצמבר 1491 - שארל השמיני, מלך צרפת מתחתן עם אן מברטאן ומספח את ברטאן לצרפת 31 במרץ 1492 - פרסום צו על גירוש ספרד על ידי פרננדו השני מלך ארגון ואשתו המלכה איזבלה הראשונה מקסטיליה 31 ביולי 1492 - גירוש ספרד: אחרוני היהודים עוזבים את ספרד 31 בדצמבר 1492 - כ-100,000 יהודים מגורשים מסיציליה 11 באוגוסט 1492 - אלכסנדר השישי מתמנה לאפיפיור ה-214 לאחר מות אינוקנטיוס השמיני 4 במאי 1493 - האפיפיור אלכסנדר השישי מחלק את העולם החדש בין ספרד ופורטוגל 7 ביוני 1494 - ספרד ופורטוגל חותמות על חוזה טורדסיאס, המחלק את "העולם החדש" ביניהן 22 באוקטובר 1494 - לודוביקו ספורצה מוכתר לדוכס מילאנו, תחילת האירועים שמביאים בסופו של דבר למלחמות האיטלקיות 9 בנובמבר 1494 - בית מדיצ'י מאבד את השלטון בפירנצה 5 בדצמבר 1496 - מנואל הראשון, מלך פורטוגל מוציא צו לגירוש יהודים 1499 - שטפן הגדול, נסיך מולדובה, חותם על הסכם שלום עם פולין אוקטובר 1499 - לואי השנים עשר מלך צרפת כובש את מילאנו ומכריז על עצמו כדוכס מילאנו ומלך נאפולי וסיציליה 22 בספטמבר 1499 - אמנת בזל: שווייצריה הופכת לישות עצמאית. האמנה שמה קץ למלחמה השוואבית 2 בינואר 1492 - השלמת הרקונקיסטה עם כיבושה של גרנדה, השטח האחרון בספרד שעוד היה בידי המורים 1499 - זטה נופלת לידי האימפריה העות'מאנית וסרביה מאבדת את עצמאותה פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 20 בספטמבר 1498 - רעידת אדמה באזור שנמצא דרומית להונשו. חוזקה מוערך בכ-8.6 פרק זה לוקה בחסר. אנא תרמו לוויקיפדיה והשלימו אותו. 3 בינואר 1496 - לאונרדו דה וינצ'י עורך ניסוי להטסת מכונת תעופה אשר נכשל 3 באוגוסט 1492 - כריסטופר קולומבוס מתחיל את הפלגתו שבה הגיע לאמריקה 12 באוקטובר 1492 - כריסטופר קולומבוס "מגלה" את אמריקה 28 באוקטובר 1492 - כריסטופר קולומבוס מגיע לראשונה לקובה 5 בדצמבר 1492 - כריסטופר קולומבוס מגלה את האי היספניולה 25 בדצמבר 1492 - האוניה "סנטה מריה" עולה על שרטון ומאלצת את כריסטופר קולומבוס לשוב לאירופה 4 בינואר 1493 - כריסטופר קולומבוס עוזב את העולם החדש ובכך משלים את המסע הראשון שלו 15 במרץ 1493 - כריסטופר קולומבוס חוזר ממסעו הראשון לאמריקה 3 בנובמבר 1493 - כריסטופר קולומבוס מגלה את איי גוואדלופ 19 בנובמבר 1493 - כריסטופר קולומבוס מגלה את פוארטו ריקו 5 במאי 1494 - כריסטופר קולומבוס מגלה את ג'מייקה במסעו השני לאמריקה 8 ביולי 1497 - ואסקו דה גאמה החל את מסעו להודו 22 בנובמבר 1497 - ואסקו דה גאמה, החוקר הפורטוגזי מקיף את כף התקווה הטובה (האירופאי הראשון העושה זאת) 20 במאי 1498 - ואסקו דה גאמה נוחת בקוז'יקוד, הודו. מציאת דרך להודו 31 ביולי 1498 - במסעו השלישי לחצי-הכדור המערבי הופך כריסטופר קולומבוס לאירופאי הראשון שמגיע לאי טרינידד 1 באוגוסט 1498 - כריסטופר קולומבוס מגלה את ונצואלה פרק זה לוקה בחסר. אנא תרמו לוויקיפדיה והשלימו אותו. 1490 - לאונרדו דה וינצ'י יוצר את הרישום הנודע "האדם הוויטרובי". פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-90 של המאה ה-15 בוויקישיתוף
איטליה באירוויזיון הילדים 2018

איטליה השתתפה באירוויזיון הילדים 2018 אשר התקיים ב-25 בנובמבר 2018 במינסק, בלארוס. מליסה ומרקו נבחרו באופן פנימי לייצג את איטליה עם השיר "What is Love". ב-26 ביוני 2018 הודיעה איטליה כי הם ישתתפו באירוויזיון הילדים 2018. ב-9 באוקטובר 2018 נבחרו מליסה ומרקו לייצג את איטליה בתחרות עם השיר "What is Love". אירוויזיון הילדים 2018
גראמות

גראמות (שם מדעי: Grammatidae) היא משפחת דגי גרם מסדרת הדקראים הכוללת 2 סוגים. דגים אלה חיים רק במימי האוקיינוס האטלנטי המערבי ומצויים גם בים הקריבי. אלו דגים קטנים באורך של עד 10 סנטימטרים והם בעלי גוני צבעים סגולים-צהובים לאורך גופם. הם בעלי שפתיים צרות ועיניים גדולות, רצועת סנפירים גבוהה עד לזנבם ולחלקם ישנם זיזי סנפיר מתחת הגחון. סנפירי החזה שלהם קצרים וכך גם סנפירי השת והזנב. בצורתם הם דומים לכמה מיני דקריים קטנים אך הם לא בהכרח קרובים. הם חיים בשוניות אלמוגים טרופיות לחופי אמריקה ונשארים קרובים לקרקעית הים. לעיתים הם מצויים בחבורות גדולות. מזונם של דגים אלה מורכב בעיקר מפלנקטון. המין Gramma loreto נודע בעיקר מסרט האנימציה מוצאים את נמו. לאחר יציאת הסרט חובבי דגים החלו לגדל פרטים רבים ממין זה כדגי נוי שוכני מים מלוחים. משפחה גראמות (Grammatidae) סוג Gramma מין Gramma brasiliensis מין Gramma dejongi מין Gramma linki מין Gramma loreto מין Gramma melacara סוג Lipogramma מין Lipogramma anabantoides מין Lipogramma evides מין Lipogramma flavescens מין Lipogramma haberorum מין Lipogramma klayi מין Lipogramma levinsoni מין Lipogramma regia מין Lipogramma robinsi מין Lipogramma rosea מין Lipogramma trilineata מדיה וקבצים בנושא גראמות בוויקישיתוף גראמות, באתר ITIS (באנגלית) גראמות, באתר NCBI (באנגלית) גראמות, באתר Animal Diversity Web (באנגלית) גראמות, באתר האנציקלופדיה של החיים (באנגלית) גראמות, באתר GBIF (באנגלית)
ג'נה בוש הייגר

ג'נה וולש בוש (באנגלית: Jenna Welch Bush; נולדה ב-25 בנובמבר 1981) היא אשת תקשורת אמריקאית, בתם של נשיא ארצות הברית לשעבר ג'ורג' ווקר בוש והגברת הראשונה לורה בוש. בוש נולדה ב-25 בנובמבר 1981 בדאלאס, לג'ורג' ווקר בוש וללורה בוש. ב-1994, לאחר שנבחר אביה לתפקיד מושל טקסס, עברו היא ואחותה התאומה ברברה ללמוד בבית ספר באוסטין עקב מעבר משפחתן לעיר. ב-2001, בשנה בה החל אביה לכהן כנשיא ארצות הברית, החלה בוש ללמוד באוניברסיטת טקסס באוסטין ולמדה גם במספר קורסי קיץ באוניברסיטת ניו יורק. היא הייתה חברה באחוות הסטודנטים בה הייתה חברה גם אמה. בוש ואחותה עלו לכותרות כשעברו ב-2001 מספר עבירות הקשורות לאלכוהול. היא נעצרה והורשעה על אחזקה לא חוקית של אלכוהול בשל היותה קטינה מתחת לגיל 21, ובניסיון להשתמש בתעודת זהות מזויפת כדי לרכוש אלכוהול. ב-2004 סיימה בוש תואר באנגלית. במהלך אותה שנה הייתה פעילה במסע הבחירות עבור כהונתו השנייה של אביה. ב-2006 עבדה בוש במשך שנה כסייעת למורה, וביצעה התמחות בפעילות של ארגון קרן החירום הבינלאומית של האומות המאוחדות לילדים במדינות אמריקה הלטינית. ב-2009 החלה בוש לשמש ככתבת בתוכנית החדשות "Today Show" של NBC. ב-10 במאי 2008 נישאה להנרי צ'ייס הייגר. לזוג שתי בנות, שנולדו ב-2013 וב-2015. אתר האינטרנט הרשמי של ג'נה בוש הייגר ג'נה בוש הייגר, ברשת החברתית אקס (טוויטר) ג'נה בוש הייגר, ברשת החברתית אינסטגרם בתו של ג'ורג' בוש הורשעה בהחזקת אלכוהול שלא כחוק, באתר וואלה, 16 במאי 2001 בתו של ג'ורג' בוש נכנסת לטלוויזיה, באתר הארץ, 1 בספטמבר 2009 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הר הנדרסון (רכס בריטניה)

הר הנדרסון (באנגלית: Mount Henderson) הוא הר נישא ברכס בריטניה שבאנטארקטיקה. גובהו של ההר 2,660 מטרים מעל פני הים, והוא נמצא 9 קילומטרים מערבית להר אולימפוס. ההר התגלה על ידי משלחת דיסקברי (אשר חקרה את אנטארקטיקה בין השנים 1901–1904), אשר נתנה להר את שמו. הר הנדרסון באתר הסקר הגאולוגי של ארצות הברית מידע גאוגרפי והיסטורי
קונסטנטין, נסיך הוהנצולרן-הכינגן

קונסטנטין, נסיך הוהנצולרן-הכינגן (בגרמנית: Konstantin von Hohenzollern-Hechingen;‏ 16 בפברואר 1801 - 3 בספטמבר 1869), היה הנסיך האחרון של הוהנצולרן-הכינגן. קונסטנטין נולד ב-16 בפברואר 1801 בזאגאן, והיה הילד היחיד של פרידריך, נסיך הוהנצולרן-הכינגן והנסיכה פאולינה מקורלנד, דוכסית זאגאן, בתו של הדוכס האחרון של קורלנד, פטר פון בירון. ב-22 במאי 1826 התחתן קונסטנטין באייכשטט עם אז'ני דה בוארנה ולאחר מותה בספטמבר 1847 ללא ילדים, התחתן בשנית בנישואים מורגנטיים עם הברונית אמליה שנק פון גיירן, ולכבוד נישואיהם העניק לה פרידריך וילהלם הרביעי, מלך פרוסיה את התואר רוזנת רוטנבורג. קונסטנטין שימש כעוצר של אביו החולה החל משנת 1834, ולאחר מותו של אביו בשנת 1838, ירש את נחלותיו. לאחר מותה של אמו בשנת 1845, הוא ירש גם את דוכסות זאגאן. בעקבות המהפכות של 1848, קונסטנטין וקרל אנטון, נסיך הוהנצולרן הסכימו לוותר על הנסיכויות שלהם לטובת ממלכת פרוסיה, וב-7 בדצמבר 1849 ויתרו על זכויותיהם כנסיכים ריבונים וראשי הממשלה. קונסטנטין מת ב-3 בספטמבר 1869 באחוזתו בשלזיה, ומכיוון שלא היו לו ילדים, ירש קרל אנטון, נסיך הוהנצולרן גם את ראשות בית הוהנצולרן-הכינגן. מדיה וקבצים בנושא קונסטנטין, נסיך הוהנצולרן-הכינגן בוויקישיתוף קונסטנטין, נסיך הוהנצולרן-הכינגן, באתר "Find a Grave" (באנגלית)
הר הנדרסון

האם התכוונתם ל... אנטארקטיקה הר הנדרסון (רכס בריטניה) – הר ברכס בריטניה שבאנטארקטיקה הר הנדרסון (האי וייט) – הר באי וייט, בארכיפלג רוס שבאנטארקטיקה הר הנדרסון (מפרץ הולם) – הר דרומית למפרץ הולם, ברכס מאסון שבאנטארקטיקה הנדרסון (פירושונים) הר אנדרסון פסגת אנדרסון